ཡང་སྤྱི་ཟླ་༦ཚེས་༢༦ཉིན།ཐཱའི་ཝན་དུ་དགའ་ལྡན་ཤར་རྩེ་ནང་བསྟན་སློབ་གཉེར་ཁང་དང་ཐའི་ཝན་སྐུ་ཚབ་དོན་གཅོད་ཐུན་མོང་གིས་གོ་སྒྲིག་ཞུས་ཏེ།ཐཱའི་ཝན་དུ་༸རྒྱལ་བའི་འཁྲུངས་སྐར་དུས་ཆེན་མཛད་སྒོ་གཟབ་རྒྱས་ཤིག་འཚོགས་ཡོད་ཅིང་།མཛད་སྒོ་དེར་༸གོང་ས་༸རྒྱལ་དབང་ཡིད་བཞིན་ནོར་བུ་མཆོག་གིས་དྲ་ལམ་བརྒྱུད་བཀའ་སློབ་གཟབ་རྒྱས་ཐད་གཏོང་བཀའ་དྲིན་བསྩལ་པར་མཛད་སྒོར་ཞུགས་པའི་མི་མང་སྟོང་ཚོ་མང་པོའི་སེམས་ལ་སྤྲོ་སྣང་དང་སེམས་མགུལ་ཚད་མེད་ཐེབས་ཡོད་འདུག་ལ།ཐཱའི་ཝན་དུ་དགའ་ལྡན་ཤར་རྩེ་ནང་བསྟན་སློབ་གཉེར་ཁང་གིས་༸རྒྱལ་བའི་འཁྲུངས་སྐར་དུས་ཆེན་སྲུང་བརྩི་ཞུས་པ་ད་རེས་ཐེངས་བཅུ་པ་ཆགས་ཡོད།